open-index/open-wikipedia-markdown huggingface dataset:
Drive Home

***Drive Home*** — სტივენ უილსონის EP. მასში შეტანილია მუსიკალური ვიდეოები, მანამდე გამოუცემელი სიმღერები და 2013 წლის 23 მარტს გერმანიაში ცოცხლად ჩაწერილი კომპოციები. EP 2013 წლის 21 ოქტომბერს გამოვიდა, ორი ვერსიის სახით: DVD/CD და Blu-Ray/CD შეფუთვაში.

## სიმღერების სია
ყველა სიმღერის ავტორი - სტივენ უილსონი.

### DVD/Blu-Ray
# Drive Home (მუსიკალური ვიდეო)
# The Raven that Refused to Sing (მუსიკალური ვიდეო)
# The Holy Drinker (ჩაწერილია ცოცხლად ფრანკფურტში)
# Insurgentes (ჩაწერილია ცოცხლად ფრანკფურტში)
# The Watchmaker (ჩაწერილია ცოცხლად ფრანკფურტში)
# The Raven that Refused to Sing (ჩაწერილია ცოცხლად ფრანკფურტში)
# The Birthday Party (5.1 მოცულობითი აუდიო)
# The Raven that Refused to Sing (ორკესტრული ვერსია, 5.1 მოცულობითი აუდიო)

### CD
# Drive Home (შემოკლებული) — 4:08
# The Birthday Party — 3:46
# The Raven that Refused to Sing (ორკესტრული ვერსია) — 7:29
# The Holy Drinker (ჩაწერილია ცოცხლად ფრანკფურტში) — 10:25
# Insurgentes (ჩაწერილია ცოცხლად ფრანკფურტში) — 4:30
# The Watchmaker (ჩაწერილია ცოცხლად ფრანკფურტში) — 11:52
# The Raven that Refused to Sing (ჩაწერილია ცოცხლად ფრანკფურტში) — 8:12

წყაროები:

## პერსონალი
;მუსიკოსები
* სტივენ უილსონი — ვოკალი, კლავიშებიანი საკრავები, გიტარები, ბას-გიტარა სიმღერაში The Holy Drinker
* ნიკ ბეგზი — ბას-გიტარა, ბეკ-ვოკალი, Chapman Stick სიმღერაში The Holy Drinker
* გათრი გოვენი — წამყვანი გიტარა
* ადამ ჰოლცმანი — კლავიშებიანი საკრავები
* მარკო მინემანი — დასარტყმელი საკრავები
* თეო ტრეივისი — ფლეიტები, საქსოფონები, კლარნეტი

;დამატებითი პერსონალი
* სიმებიანების არანჟირება - დეივ სტიუარტი, ასრულებს ლონდონის სესიური ორკესტრი (სოლისტი - პერი მონტეგ-მეისონი)

;პროდიუსერები
* სტივენ უილსონი - პროდიუსერი, ხმის მიქსი  
* ალან პარსონსი — პროდიუსერის თანაშემწე, ხმის ჩაწერის ინჟინერი  
* ბრენდან დეკორა - ინჟინერის თანაშემწე

;ვიდეოები
* Drive Home — რეჟისორი: ჯეს კოუპი, პროდიუსერი: ტომ კეი, მონტაჟი: ტოფერ ჰოლენდი
* The Raven that Refused to Sing — რეჟისორი: ჯეს კოუპი და საიმონ კარტრაიტი, პროდიუსერი: ტომ კეი, მონტაჟი: ტოფერ ჰოლენდი
* საკონცერტო ჩანაწერები — რეჟისურა და მონტაჟი: ბერნჰარდ ბარანი/B-light-pictures; კამერების ოპერატორები: რუდიგერ იონიცი, იოხენ ფინკი, ბერნარდ ბარანი, დირკ მაისნერი, ოლოფ კრაიდლი, ფილიპ ვერლე, მანუელ თეობალდი,  სიმონ ლოგე

## ჩარტები
## სქოლიო 
კატეგორია:2013 წლის EP-ები
კატეგორია:სტივენ უილსონის ალბომები
კატეგორია:Kscope-ის ალბომები
ბაქარ მირცხულავა

**ბაქარ მირცხულავა** (დ. 24 მაისი, 1992, გალი) — ქართველი ფეხბურთელი, საფეხბურთო კლუბ „ჩიხურას“ ცენტრალური მცველი.

## კარიერა 
### საკლუბო 
მირცხულავა 16 წლის იყო, როცა ქუთაისის ტორპედოდან პორტუგალიური გრანდის, ლისაბონის „ბენფიკას“ ახალგაზრდულ გუნდში ჩაირიცხა. თავის გამოჩენის შემდეგ „ბენფიკას“ დუბლებში გადაიყვანეს.
„ბენფიკადან“ წამოსვლის შემდეგ პორტუგალიაშივე ჰქონდა მარიტიმუს ვარიანტი, ამასთან ერთად ბელგიურ ან რუსულ კლუბში გადასვლას სთავაზობდნენ, მაგრამ არანაირი კონტრაქტი არ შედგა. ბოლო ვარიანტი იყო ქუთაისის „ტორპედოში“ დაბრუნება, სადაც მწვრთნელად კიკნაძე-ზამთარაძის დუეტი მუშაობდა, თუმცა ბენფიკას გათავისუფლების ფურცელს 2 თვით დააგვიანდა, მანამდე ტორპედოს მწვრთნელად გია გეგუჩაძე დაინიშნა, რომელმაც ზამთრამდე არ ათამაშა, ანთალიური შეკრებიდან დაბრუნების შემდეგ კი „ტორპედოს“ დუბლებში გადაიყვანა.

2012 წლის ივლისში „ტორპედოდან“ თავისუფალი აგენტის სტატუსით წამოვიდა. 2013 წლის იანვრიდან კი მოლდოვური კიშინიოვის „ზიმბრუში“ გადავიდა. ამავე წლის აგვისთოდან საფეხბურთო კლუბ „ზუგდიდის“ ღირსებას იცავდა, ხოლო 2015 წლის იანვარში ქუთაისის „ტორპედოს“ შეუერთდა. უმაღლესი ლიგის 2016 წლის გარდამავალი სეზონი ქობულეთის „შუქურას“ შემადგენლობაში გაატარა. 2017 წლის ზამთრის სატრანსფერო ფანჯრისას საჩხერის „ჩიხურას“ შეუერთდა.

### სანაკრებო 
საქართველოს 17 წლამდე ფეხბურთელთა ნაკრებში ჩატარებული აქვს 8 მატჩი. 19 წლამდე ფეხბურთელთა ნაკრებში კი სამი,  აქედან ორი აზერბაიჯანელ და პორტუგალიელ თანადოლებთან ქართველებმა მარცხი განიცადეს, ხოლო საბერძნეთის წინააღმდეგ ჯვაროსნება იმარჯვეს(1-0). 21 წლამდელთა ნაკრების 2010 წლის 30 მაისს, შვეიცარიის წინააღმდეგ გასამართი ევროპის ჩემპიონატის შესარჩევი ეტაპის მატჩისთვის ოთარ გაბელიამ ბაქარიც გამოიძახა, თუმცა იგი მოედანზე არ გამოჩენილა. თამაში ფრედ (0-0) დასრულდა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1992
კატეგორია:ქართველი ფეხბურთელები
კატეგორია:ქუთაისის ტორპედოს ფეხბურთელები
კატეგორია:კიშინიოვის ზიმბრუს ფეხბურთელები
კატეგორია:ზუგდიდის ფეხბურთელები
კატეგორია:ქობულეთის შუქურას ფეხბურთელები
კატეგორია:საჩხერის ჩიხურას ფეხბურთელები
კატეგორია:დაბადებული 24 მაისი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
ზვიად სიხარულია

**ზვიად სიხარულია** (დ. 1 აგვისტო, 1992, ზუგდიდი) — ქართველი ფეხბურთელი, ცენტრალური ნახევარმცველი. თამაშობდა საქართველოს 19 და 21 წლამდე ფეხბურთელთა ნაკრებების რიგებში. ნათამაშები აქვს „ზუგდიდის“, საჩხერის „ჩიხურას, „ზესტაფონის“, ბოლნისის „სიონის“, „შევარდენისა“ და მარტვილის „მერანის“ შემადგენლობაში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1992
კატეგორია:ქართველი ფეხბურთელები
კატეგორია:ზუგდიდის ფეხბურთელები
კატეგორია:საჩხერის ჩიხურას ფეხბურთელები
კატეგორია:ზუგდიდის მუნიციპალიტეტში დაბადებული ფეხბურთელები
კატეგორია:დაბადებული 1 აგვისტო
კატეგორია:ეროვნული ლიგის ფეხბურთელები
კატეგორია:თბილისის შევარდენის ფეხბურთელები
კატეგორია:ბოლნისის სიონის ფეხბურთელები
კატეგორია:მარტვილის მერანის ფეხბურთელები
ჯორჯე კრკელიჩი

**ჯორჯე კრკელიჩი** (დ. 10 სექტემბერი, 1990) — მონტენეგროელი ფეხბურთელი, თავდამსხმელი. 2014 წელს იცავდა საფეხბურთო კლუბ „ზუგდიდის“ ღირსებას.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:დაბადებული 10 სექტემბერი
კატეგორია:მონტენეგროელი ფეხბურთელები
კატეგორია:ნაპრედოკის ფეხბურთელები
კატეგორია:ეროვნული ლიგის ფეხბურთელები
კატეგორია:ზუგდიდის ფეხბურთელები
აკაკი ფარჯიკია

**აკაკი ფარჯიკია** (დ. 25 სექტემბერი, 1993, ზუგდიდი) — ქართველი ფეხბურთელი, საფეხბურთო კლუბ „ზუგდიდის“ მარცხენა გარემარბი, ასევე შეუძლია მარჯვენა ფლანგზე თამაში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზუგდიდის ოფიციალურ საიტზე  

კატეგორია:დაბადებული 1993
კატეგორია:ქართველი ფეხბურთელები
კატეგორია:ზუგდიდის ფეხბურთელები
კატეგორია:ზუგდიდის მუნიციპალიტეტში დაბადებული ფეხბურთელები
კატეგორია:დაბადებული 25 სექტემბერი
კატეგორია:ეროვნული ლიგის ფეხბურთელები
ქათამაძე

საკუთარი სახელი **ქათამაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ამბროსი (ქათამაძე) — საქართველოს მართლმადიდებელი ეკლესიის სასულიერო პირი
* ნინო ქათამაძე — მომღერალი
* გრიგოლ ქათამაძე — სახელმწიფო და პოლიტიკური მოღვაწე, დიპლომატი
* ზაურ ქათამაძე — სპორტსმენი (მკლავჭიდი)
* ზურაბ ქათამაძე — ფეხბურთელი
* თორნიკე ქათამაძე — სპორტსმენი (თავისუფალი ჭიდაობა)
* ირაკლი ქათამაძე — ფეხბურთელი
* ნინო ქათამაძე — ჯაზ-მუსიკოსი, მომღერალი
* სიმონ ქათამაძე — ინჟინერი
* ჯემალ ქათამაძე — მწერალი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შოთა ლომია

**შოთა ლომია** (დ. 13 თებერვალი, 1984, ზუგდიდი, საქართველოს სსრ, სსრკ) — ქართველი ფეხბურთელი, საფეხბურთო კლუბ „ზუგდიდის“ ნახევარმცველი და კაპიტანი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზუგდიდის ოფიციალურ საიტზე 

კატეგორია:დაბადებული 1984
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:ზუგდიდის ფეხბურთელები
კატეგორია:ზუგდიდის მუნიციპალიტეტში დაბადებული ფეხბურთელები
კატეგორია:დაბადებული 13 თებერვალი
კატეგორია:ეროვნული ლიგის ფეხბურთელები
ნიკოლოზ აფაქიძე

**ნიკოლოზ აფაქიძე** (დ. 4 აპრილი, 1992, ზუგდიდი) — ქართველი ფეხბურთელი, ლიეტუვის საფეხბურთო კლუბ „ტრაკაის“ ცენტრალური მცველი, ასევე შეუძლია დაცვის ფლანგზე თამაში.

აფაქიძე 2009 წლიდან „ზუგდიდის“ ღირსებას იცავს, 2013 წელს იგი პოლონურ ლოძის „ვიძევში“ ისინჯებოდა, მაგრამ ტრანსფერი არ შედგა და ნიკა ისევ მშობლიურ კლუბში დაბრუნდა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1992
კატეგორია:ქართველი ფეხბურთელები
კატეგორია:ზუგდიდის ფეხბურთელები
კატეგორია:ზუგდიდის მუნიციპალიტეტში დაბადებული ფეხბურთელები
კატეგორია:დაბადებული 4 აპრილი
ლომია

საკუთარი სახელი **ლომია** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ლომია — იურისტი, პოლიტიკოსი
* საბა ლომია — ფეხბურთელი
* შოთა ლომია — ფეხბურთელი

კატეგორია:ქართული გვარები
პეგინგი

მინი|230პქ|მამაკაცი დგას ოთხზე. ქალი დგას მის უკან და ემზადება მამაკაცის ანუსში სტრაპონით შეღწევისათვის.
**პეგინგი** () — ჰეტეროსექსუალური სექსის სახეობა, სადაც ქალი ათავსებს სტრაპონს ან ფალოიმიტატორს მამაკაცის ანუსში.    2001 წლის 21 ივნისს ტერმინი პირველად გამოიყენა დენ სევიჯმა  (), სტატიაში „Savage Sex“ (უხეში სექსი) და წარდგენილ იქნა ამგვარი სექსუალური აქტივობის ფორმის ერთიან სახელწოდებად.

პეგინგის დროს ქალი ფიზიკურ სიამოვნებას შეიძლება იღებდეს გენიტალიის დილდოსთან კონტაქტისას, ან ვაგინალური შეღწევის სიამოვნებას ორმხრივი დილდოს შემთხვევაში. ქალს სიამოვნების მისაღებად ასევე შეუძლია გამოიყენოს დამხმარე ვიბრატორი სტრაპონსა და მის გენიტალიას შორის. კაცები სიამოვნებას იღებენ ანუსის, პროსტატის და მიმდებარე ორგანოების სტიმულაციით. ანალური სექსის დროს, მამაკაცის პროსტატა აქტიურად სტიმულირდება, რასაც ორგაზმის და ეაკულაციის გამოწვევა შეუძლია. ზოგიერთ კაცს პეგინგის დროს მასტურბირება სიამოვნებს.

პეგინგი, მისი მოყვარულთათვის უმეტესწილად ფსიქოლოგიური სიამოვნებაა. ორივე სქესი ამ ასპექტს დიდ ყურადღებას აქცევს — ქალის დომინირება, კაცის დაქვემდებარება. ამგვარად, პეგინგი ერთ-ერთ ბდსმ-ის სახეობად ითვლება.

## რესურსები ინტერნეტში 
* Savage Love Female-to-Male strap-on sex naming contest 
* Strapon/prostate advice/FAQ 
* Bend Over Boyfriend practice phenom explored 

კატეგორია:სექსუალური აქტივობის ფორმები
კატეგორია:ბდსმ
კატეგორია:სექსი
სტრაპონი

**სტრაპონი** ( პირდაპირ თარგმანში: „ქამარზე“) — ქამრისმაგვარ ტრუსებზე დამაგრებული ფალოიმიტატორი, რომელიც გამოიყენება სექსუალურ აქტივობაში როგორც ქალების მიერ, რომლებსაც სურთ სექსში აქტიური როლის თამაში, ასევე კაცების მიერ — ერექციის პრობლემებისას. არსებობს სხვადასხვა ზომის და სახეობის სტრაპონი. ძირითადი ზომები არის 16-20 სმ სიგრძეში და 3-4 სმ სიგანეში. სტრაპონი გამოიყენება ნებისმიერი სექსუალური ორიენტაციის ადამიანების მიერ.

სტრაპონი გამოიყენება ისეთ სექსუალურ აქტივობებში, როგორებიცაა მაგალითად ანალური და ორალური სექსი. სტრაპონის შეღწევადობის გამარტივებისთვის, ხშირად ლუბრიკანტები გამოიყენება.

## იხილეთ აგრეთვე 
* ანალური სექსი
* პეგინგი

კატეგორია:სექსის სათამაშოები
ირაკლი შალიკაშვილი

**ირაკლი შალიკაშვილი** (დ. 24 ოქტომბერი, 1990) — ქართველი ფეხბურთელი, საფეხბურთო კლუბ „ზუგდიდის“ შემტევი ნახევარმცველი.

პროფესიონალური კარიერა დაიწყო ტყუპისცალთან ერთად საფეხბურთო კლუბ „გაგრაში“, შემდეგ იყო პირველი ლიგის კლუბებში, „სამტრედიაში“, წყალტუბოს „სამგურალში“ და „ჭიათურაში“. 2013 წლიდან, მას შემდეგ რაც „ზუგდიდის“ მთავარ მწვრთნელად გიორგი დარასელია დაინიშნა, შალიკაშვილი უმაღლესი ლიგის გუნდში გადავიდა და ძირითად შემადგენლობაში ადგილი დაიმკვირდა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზუგდიდის ოფიციალურ საიტზე  

## სქოლიო 
კატეგორია:დაბადებული 1990
კატეგორია:ქართველი ფეხბურთელები
კატეგორია:გაგრას ფეხბურთელები
კატეგორია:სამტრედიის ფეხბურთელები
კატეგორია:წყალტუბოს სამგურალის ფეხბურთელები
კატეგორია:ჭიათურის ფეხბურთელები
კატეგორია:ზუგდიდის ფეხბურთელები
კატეგორია:დაბადებული 24 ოქტომბერი
ემილი ბრონტე

**ემილი ბრონტე** (ინგლ. Emily Jane Brontë , დ. 30 ივლისი, 1818, თორნტონი, იორკშირის საგრაფო — გ.19 დეკემბერი, 1848, ჰაუორთი) — ინგლისელი პოეტი, რომან „ქარიშხლიანი უღელტეხილის“ ავტორი.

## ბიოგრაფია 
ემილი ბრონტე 1818 წლის 30 ივლისს მოევლინა ქვეყანას სოფელ თორნტონში, იორკშირის საგრაფოს აღმოსავლეთ ნაწილში, ჩრდილოეთ ინგლისში მარია ბრანუელისა და პატრიკ ბრონტეს ოჯახში. ექვსი დედმამიშვილიდან მეხუთე იყო. ორი უფროსი და მარია და ელიზაბეთი ბავშვობაშივე გარდაეცვალა. 1820 წელს ემილის უმცროსი დის, ენის, დაბადებიდან მოკლე ხანში ოჯახი რვა მილის მოშორებით, ჰაუორთში გადავიდა საცხოვრებლად, სადაც პატრიკი მუდმივ ვიკარად დაინიშნა. აქვე ეზიარნენ ბავშვები ლიტერატურის ხელოვნებას.
1821 წლის სექტემბერში დედის გარდაცვალების შემდეგ, როდესაც ემილი 3 წლის იყო, უფროსი დები მარია, ელიზაბეთი და შარლოტი პასტორ უილსონის ქალთა სკოლაში გაგზავნეს, სადაც გოგონებმა ის ძალადობა და სიდუხჭირე განიცადეს, რაც მოგვიანებით შარლოტმა თავის ჯეინ ეარში აღწერა.

ექვსი წლისა რომ შესრულდა, ემილიც დებს შეუერთდა, თუმცა მცირე ხნით. როდესააც სკოლას ტიფის ეპიდემია მოედო, მარია და ელიზაბეთი დაავადდნენ, მარიას სავარაუდოდ ტუბერკულოზიც ჰქონდა; ამიტომ ის შინ გაგზავნეს, სადაც აღესრულა კიდეც. მოგვიანებით, 1825 წლის ივნისში, ემილის შარლოტსა და ელიზაბეთთან ერთად სკოლის დატოვებამ მოუწიათ. შინ დაბრუნებიდან მოკლე ხანში ელიზაბეთი გარდაიცვალა.

ემილიმ და ენმა, ძმა ბრენდუელისა და უფროსი და შარლოტს მსგავსად, „ინგლისური ციკლის“ რომანტიკულ ნაწარმოებებს რომ ქმნიდნენ, საკუთარი წარმოსახვითი სამყარო, გონდალი შექმნეს, რომელიც მათი პოეტური შთაგონების წყაროდ იქცა.

ემილი 1848 წლის 19 დეკემბერს 30 წლის ასაკში ჯანმრთელობის გაუარესებული მდგომარეობის გამო გარდაიცვალა. მას ღრმად სწამდა, რომ სუსტი ჯანმრთელობა მათი ოჯახური პირობებით იყო გამოწვეული; სანიტარული ნორმების არარსებობამ და მკაცრმა კლიმატმა განაპირობა მისი დების დაავადმყოფება და ნაადრევი გარდაცვალებაც.

## შემოქმედება 
* „ქარიშხლიანი უღელტეხილი“ 1847 წ. აღნიშნული რომანი ქართულ ენაზე თარგმნილია ორგზის: ასმათ ლეკიაშილისა 2008 წ. და ლევან ინასარიძის მიერ 2016 წ. 
* ლექსები

## იხილეთ აგრეთვე
*ენ ბრონტე
*შარლოტ ბრონტე
## ლიტერატურა 
* Emily Brontë, Charles Simpson
* In the Footsteps of the Brontës, Ellis Chadwick
* The Oxford Reader’s Companion to the Brontës, Christine Alexander & Margaret Smith

## სქოლიო
კატეგორია:დაბადებული 30 ივლისი
კატეგორია:დაბადებული 1818
კატეგორია:გარდაცვლილი 19 დეკემბერი
კატეგორია:გარდაცვლილი 1848
კატეგორია:მწერლები ანბანის მიხედვით
კატეგორია:ინგლისელი ქალი პოეტები
კატეგორია:XIX საუკუნის ინგლისელი პოეტები
კატეგორია:ფსევდონიმიანი ქალი მწერლები
ელინგტონი (უისკონსინი)

**ელინგტონი** () — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 2 535 ადამიანს შეადგენდა, სიმჭიდროვე 28,1 კაცი/კმ².
ფართობი 90,7 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი შეადგენს 90,7 კმ²-ს. აქედან, 90,3 კმ² ხმელეთს, ხოლო 0,4 კმ² წყალს უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი 

## სქოლიო
კატეგორია:აუტაგამის ოლქის ქალაქები
დათა ქირია

**დავით (დათა) ქირია** (დ. 17 ივნისი, 1995) — ქართველი ფეხბურთელი. თამაშობდა საყრდენი ნახევარმცველის პოზიციაზე. უთამაშია „ოდიშის“, „სქურისა“ და „ზუგდიდის რიგებში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზუგდიდის ოფიციალურ საიტზე 

კატეგორია:დაბადებული 1995
კატეგორია:ქართველი ფეხბურთელები
კატეგორია:ჭიათურის ფეხბურთელები
კატეგორია:ზუგდიდის ფეხბურთელები
კატეგორია:დაბადებული 17 ივნისი
კატეგორია:ეროვნული ლიგის ფეხბურთელები
Impressions (მაიკ ოლდფილდის ალბომი)

***Impressions*** — ინგლისელი მუსიკოს მაიკ ოლდფილდის კომპილაციური ალბომი, გამოცემული 1980 წელს, ლეიბლზე Tellydisc.

კრებულის პირველი კომპოზიცია, *Tubular Bells*-ის საკონცერტო ვერსია, აღებულია ოლდფილდის 1979 წლის ალბომიდან *Exposed*. I Got Rhythm განსხვავდება *Platinum*-ში შეტანილი ვერსიისგან. ფილი ნიუელის თანხმად, ეს ვერსია ჩაწერილი იქნა ცოცხლად საუთჰემპტონში, 1980 წლის 26 მაისს, ოლდფილდის ტურნეს In Concert 1980 მსვლელობისას. „ვივალდის კონცერტო დოში“, რომელიც მანამდე გამოუცემელი იყო, დაგეგმილი იყო კრებულში შესატანად, მაგრამ ინახებოდა 1993 წელს, კრებულის *Elements* (4 დისკი) გამოსვლამდე.

## სიმღერების სია 
# Tubular Bells (Part one) (საკონცერტო) - 28:42
# Ommadawn (Part one) - 19:14
# Platinum Part one: Airborne - 5:06
# Platinum Part two: Platinum - 6:03
# Platinum Part three: Charleston - 3:17
# Punkadiddle - 4:56
# I Got Rhythm - 4:43
# Guilty - 4:00
# Pipe Tune - 2:31
# In Dulci Jubilo - 2:50
# Wreckorder Wrondo - 2:31
# Cuckoo Song - 3:15
# On Horseback - 3:25
# Portsmouth - 2:00
# Sailor's Hornpipe - 1:32

## სქოლიო
კატეგორია:მაიკ ოლდფილდის კომპილაციური ალბომები
კატეგორია:1980 წლის კომპილაციური ალბომები
ლუკა გუგუჩია

**ლუკა გუგუჩია** (დ. 10 დეკემბერი, 1991) — ქართველი ფეხბურთელი, საფეხბურთო კლუბ „ზუგდიდის“ შემტევი ნახევარმცველი.

## კარიერა 
### საკლუბო 
კარიერა დაიწყო ზუგდიდის „ბაიაში“, რომელიც ახლა ზუგდიდის სახელით გამოდის. 2011 წლის იანვრიდან ნახევარი სეზონის განმავლობაში იჯარის წესით იმყოფებოდა ქუთაისის „ტორპედოში“. იჯარის დამთავრების შემდეგ ზუგდიდში დაბრუნდა, სადაც 2012 წლის იანვრამდე დარჩა, შემდეგ მან „ზესტაფონთან“ სამწლიანი კონტრაქტი გააფორმა, თუმცა იანვარში, შეკრებისთანავე ფეხბურთელმა ხერხემლის ტრავმა მიიღო, რის გამოც გუნდს შეკრებაზეც არ წაჰყოლია. 2012-13 წლების სეზონის დასაწყისში გუგუჩია „ზუგდიდში“ დაბრუნდა, სადაც 2013-14 წლების სეზონის ბოლომდე დარჩა, შემდეგ კი ფოთის „კოლხეთში“ გადავიდა. „კოლხეთში“ გატარებული ნახევარი სეზონის შემდეგ მშობლიური ქალაქის კლუბს დაუბრუნდა.

### სანაკრებო 
საქართველოს 17 წლამდე ფეხბურთელთა ნაკრებში ჩატარებული აქვს 3 მატჩი, თითო მატჩი ჩაატარა 19 და 21 წლამდელთა შორის. 19 წლამდელთა შემადგენლობაში ერთადერთი მატჩი ჩაატარა 2009 წლის 14 ოქტომბერს მონტენეგროელი თანატოლების წინააღმდეგ, სადაც 61 წუთზე შეცვალეს, მატჩი ფრედ (1-1) დასრულდა, საბოლოო ანგარიში ჯანო ანანიძემ დააფიქსირა, ხოლო 21 წლამდელთა შემადგენლობაში მისი ერთადერთი მატჩი ჩაატარა 2011 წლის 10 აგვისტოს ამხანაგურ მატჩში მოლდოვის წინააღმდეგ, სადაც მე-80 წუთზე ვალერი ყაზაიშვილი შეცვალა.

## ტიტულები 
* უმაღლესი ლიგა ჩემპიონი (1): 2011/2012
* საქართველოს თასის ფინალისტი (2): 2010/2011, 2011/2012
* საქართველოს სუპერთასის გამარჯვებული (1): 2011/2012

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზუგდიდის ოფიციალურ საიტზე  

## სქოლიო 
კატეგორია:დაბადებული 1991
კატეგორია:ქართველი ფეხბურთელები
კატეგორია:ზუგდიდის ფეხბურთელები
კატეგორია:ქუთაისის ტორპედოს ფეხბურთელები
კატეგორია:ზესტაფონის ფეხბურთელები
კატეგორია:დაბადებული 10 დეკემბერი
კატეგორია:ეროვნული ლიგის ფეხბურთელები
Music Wonderland

***Music Wonderland*** — მაიკ ოლდფილდის კრებული, გამოცემული 1981 წელს.  იგი გამოცემულია როგორც გრამფირფიტებზე, ასევე CD ფორმატში.

იმავე წელს გამოიცა კიდევ ერთი კრებული, ''Mike Oldfield's Wonderland'', რომელსაც მხოლოდ მსგავსი სათაური აქვს. მასში შეტანილია სიმღერების განსხვავებული სია.

## სიმღერების სია 
### მხარე 1
# Arrival – 2:48
# Portsmouth – 2:02
# Sheba – 3:34
# Blue Peter – 2:08
# Tubular Bells (ნაწყვეტი პირველი ნაწილიდან) – 8:32
# The Sailor's Hornpipe – 1:34
# Punkadiddle (შესავლის გარეშე) – 4:58
### მხარე 2
# Wonderful Land – 3:39
# In Dulci Jubilo – 2:50
# Ommadawn (ნაწყვეტი პირველი ნაწილიდან) – 7:06
# On Horseback – 3:25
# Guilty (საკონცერტო ვერსიიდან) – 3:41
# North Star / Platinum Finale – 4:44

## სქოლიო 
კატეგორია:მაიკ ოლდფილდის კომპილაციური ალბომები
კატეგორია:1981 წლის კომპილაციური ალბომები
კატეგორია:Virgin Records-ის კომპილაციური ალბომები
შოტ-ელ-ჯერიდი

**შოტ-ელ-ჯერიდი** () — ტბა სამხრეთ-დასავლეთ ტუნისში. მდებარეობს მლაშობ ღრმულში, ზღვის დონიდან 10-იდან 25 მ-მდე. საკუთრივ ღრმულის სიგრძეა 120 კმ, სიგანე 60 კმ. ზამთრის წვიმების დროს ხდება მარილიანი გაუდინარი ტბა; მაშინ მისი ფართობია 5-7 ათ. კმ². ზაფხულში, როდესაც ნალექები კლებულობს ტბა თითქმის მთლიანად შრება. ზაფხულში ჰაერის ტემპერატურა ზოგჯერ 50°C აღწევს. მცენარეულობა ღარიბია, ჭარბობს ჰალოფიტები, უადების სიახლოვეს იალღუნისა და კურდღლისცოცხას რაყებია. ხშირია მირაჟი. ღრმულის კიდეებზე არის არტეზიული წყლები, რომელთა ირგვლივ ოზისებია, სადაც კულტივირებულია ფინიკის პალმა.

## იხილეთ აგრეთვე 
* მსოფლიოს უდიდესი ტბების სია 

## რესურსები ინტერნეტში 
* შოტ-ელ-ჯერიდი — ენციკლოპედია ბრიტანიკა 

კატეგორია:ტუნისის ტბები
ფინვალი

**ფინვალი** () — ზღვის ძუძუმწოვარი უკბილო ვეშაპების ქვერიგისა. მისი სხეულის სიგრძეა 19—20 მ, მაქსიმალური სიგრძე 27,3 მ. აქვს მუქი ნაცრისფერი ზურგი, თეთრი მუცელი, თავის მარჯვენა მხარე მარცხენაზე უფრო ღია ფერისაა. ულვაშის ფირფიტები ნაცრისფერ ლურჯია. გვხვდება არქტიკიდან ანტარქტიკამდე. შემოდის მეჩხერ ყინულებში. მაკეობა საშუალოდ 11,5 თვეს გრძელდება. ნაშიერს აჩენს ზომიერ თბილ წყლებში. მისი სხეულის სიგრძეა 6—7 მ. ფინვალი იკვებება პლანქტონური კიბოსნაირებით, ქარავნული თევზებით, თავფეხიანი მოლუსკებით, რეწვის ობიექტია, იყენებენ მის ხორცს და ცხიმს. მისი რაოდენობა თანდათან მცირდება.

## ლიტერატურა 
კატეგორია:უკბილო ვეშაპები
ფინიკის პალმა

**ფინიკის პალმა** () — ორსახლიან ხისებრ მცენარეთა გვარი პალმების ოჯახისა. ღერო დაფარული აქვთ ფოთლის ყუნწების ნაშთებით, ნაყოფი კენკრაა.  

15-მდე სახეობა ცნობილია აფრიკისა და აზიის ტროპიკებსა და სუბტროპიკებში. საკუთრივ ფინიკის პალმა () ჩრდილოეთ აფრიკის, ავღანეთის, პაკისტანის მშრალი სუბტროპიკების უძველესი კულტურული მცენარეა. მისი ღეროს სიმაღლე 15—20 მ, დიამეტრი 80 სმ, ფოთლის სიგრძე 4—6 მ აღწევს, ნაყოფი ადგილობრივი მოსახლეობის ძირითადი საჭმელია.  

ღეროს დასერვით მიღებული წვნიდან ამზადებენ ღვინოს და შაქარს. ფინიკის პალმის ბევრი სახეობა, როგორც დეკორატიული მცენარე ცნობილია სუბტროპიკებში, მათ შორის საქართველოს შავიზღვისპირეთის ბაღებსა და პარკებში. მათგან ყველაზე ხშირად გვხვდება კანარის ფინიკის პალმა () და ტყის ფინიკის პალმა (), ორანჟერეებში კი რობელინა (). 

სულხან-საბა ორბელიანის მიხედვით, ფინიკის პალმას შეესატყვისება დანაკისკუდი.

## ლიტერატურა 
## სქოლიო
კატეგორია:პალმები
რომეო კანკია

**რომეო კანკია** (დ. 27 მაისი, 1992, ზუგდიდი) — ქართველი ფეხბურთელი, საფეხბურთო კლუბ „ზუგდიდის“ მარცხენა მცველი, ასევე შეუძლია ნახევარდაცვის მარცხენა ფლანგზე თამაში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზუგდიდის ოფიციალურ საიტზე  

კატეგორია:დაბადებული 1992
კატეგორია:ქართველი ფეხბურთელები
კატეგორია:ზუგდიდის ფეხბურთელები
კატეგორია:ზუგდიდის მუნიციპალიტეტში დაბადებული ფეხბურთელები
კატეგორია:დაბადებული 27 მაისი
ოთარ ჯავაშვილი

**ოთარ ჯავაშვილი** (დ. 17 აგვისტო, 1993, თბილისი) — ქართველი ფეხბურთელი, საფეხბურთო კლუბ „ზუგდიდის“ ნახევარმცველი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:ქართველი ფეხბურთელები
კატეგორია:დაბადებული  17 აგვისტო
კატეგორია:დაბადებული 1993
კატეგორია:ვიტ ჯორჯიას ფეხბურთელები
კატეგორია:ზუგდიდის ფეხბურთელები
კატეგორია:ცოცხალი ადამიანები
გრანდ-შუტი (უისკონსინი)

**გრანდ-შუტი** () — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 20 919 ადამიანს შეადგენდა, სიმჭიდროვე 324,3 კაცი/კმ².
ფართობი 64,6 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი შეადგენს 64,6 კმ²-ს. აქედან, 64,5 კმ² ხმელეთს, ხოლო 0,2 კმ² წყალს უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი

## სქოლიო
კატეგორია:აუტაგამის ოლქის ქალაქები
რევაზ ადამია

**რევაზ ადამია** (დ. 20 ივლისი 1952, თბილისი — გ. 4 მარტი, 2014) — ქართველი ბიოლოგი, პოლიტიკური და საზოგადო მოღვაწე. საქართველოს საგანგებო და სრულუფლებიანი ელჩი.

1974 წელს დაამთავრა შრომის წითელი დროშის ორდენოსანი თბილისის სახელმწიფო უნივერსიტეტის ბიოლოგიის ფაკულტეტი. 1974 წლიდან ეწეოდა სამეცნიერო საქმიანობას: 1974-1979 წლებში იყო სამეცნიერო-საწარმოო გაერთიანება „ბაქტერიოფაგი“ უმცროსი მეცნიერ თანამშრომელი. 1979-1982 წლებში იყო უფროსი მეცნიერ თანამშრომლი. 1982-1988 წლებში იყო სექტორის ხელმძღვანელი, ხოლო 1988 წლიდან ლაბორატორიის უფროსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს მწვანეთა პარტია“. 1993-1995 წლებში რევაზ ადამია იყო საქართველოს პარლამენტის თავდაცვისა და უშიშროების კომისიის მდივანი. 1995-1999 წლებში იყო საქართველოს პარლამენტის მეოთხე მოწვევის წევრი პარტიული სიით, საარჩევნო ბლოკი საქართველოს მოქალაქეთა კავშირი. 1999-2004 წლებში იყო საქართველოს პარლამენტის მეხუთე მოწვევის წევრი (თბილისის საბურთალოს მაჟორიტარული), საარჩევნო ბლოკი: საქართველოს მოქალაქეთა კავშირი .

1995-2002 წლებში საქართველოს პარლამენტის თავდაცვისა და უშიშროების კომიტეტის თავმჯდომარე. 1999-2001 წლებში არჩეულ იქნა ევროპის საბჭოს საპარლამენტო ასამბლეის ვიცე-პრეზიდენტად.
1992-2001 წლებში რევაზ ადამია იყო რუსეთის სამხედრო ბაზების საქართველოდან გაყვანის მოლაპარაკებებში საქართველოს სახელმწიფო დელეგაციის წამყვანი წევრი და 1999 წლის სტამბოლის ეუთოს სამიტზე მიღებული უმნიშვნელოვანესი გადაწყვეტილებების ერთ-ერთი აქტიური მონაწილე. 2002-2006 წლებში საქართველოს მუდმივი წარმომადგენელი გაერთიანებული ერების ორგანიზაციაში. 
## რესურსები ინტერნეტში
კატეგორია:დაბადებული 20 ივლისი
კატეგორია:დაბადებული 1952
კატეგორია:გარდაცვლილი 4 მარტი
კატეგორია:გარდაცვლილი 2014
კატეგორია:გაერთიანებული ერების ორგანიზაციასთან საქართველოს მუდმივი წარმომადგენლები
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
რევაზ
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ბიოლოგები
დათო კირკიტაძე

**დავით (დათო) კირკიტაძე** (დ. 3 სექტემბერი, 1992) — ქართველი ფეხბურთელი, საფეხბურთო კლუბ „სამტრედიას“ მარჯვენა გარემარბი. ასევე შეუძლია მარცხენა ფლანგზე თამაში.

კირკიტაძე საქართველოს ჩემპიონატში ერთ-ერთი საუკეთესო გარემარბია, იგი გამოირჩევა სისწრაფით და ბრძოლის ჟინით. 2013 წელს „Sportall.ge“-ს მკითხველებმა  საქართველოს XXIV ეროვნული საფეხბურთო ჩემპიონატის საუკეთესო გარემარბად დავით კირკიტაძე დასახელდა, რომელიც იმჟამად საჩხერის „ჩიხურაში“ ასპარეზობდა (30.4%), მეორე ადგილი თბილისის „დინამოს“ ესპანელმა ფეხბურთელმა, მიკელ ალვარომ დაიკავა (24.5.3%).

## ტიტულები 
* საქართველოს თასის ფინალისტი (2): 2010/2011, 2012/2013.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* დათო კირკიტაძე ეროვნული ლიგის საიტზე

## სქოლიო 
კატეგორია:დაბადებული 1992
კატეგორია:ქართველი ფეხბურთელები
კატეგორია:სამტრედიის ფეხბურთელები
კატეგორია:ქუთაისის ტორპედოს ფეხბურთელები
კატეგორია:საჩხერის ჩიხურას ფეხბურთელები
კატეგორია:რუსთავის მეტალურგის ფეხბურთელები
კატეგორია:ზუგდიდის ფეხბურთელები
კატეგორია:ლანჩხუთის გურიას ფეხბურთელები
კატეგორია:გორის დილას ფეხბურთელები
კატეგორია:ეროვნული ლიგის ფეხბურთელები
კატეგორია:დაბადებული 3 სექტემბერი
დათო
კატეგორია:ბოლნისის სიონის ფეხბურთელები
კატეგორია:წყალტუბოს სამგურალის ფეხბურთელები
კატეგორია:თბილისის ლოკომოტივის ფეხბურთელები
სუდეტები

**სუდეტები** (  ) — მთები დასავლეთ ევროპაში. ვრცელდება პოლონეთის, ჩეხეთისა და გერმანიის ტერიტორიებზე. გადაჭიმულია ჩრდილო-დასავლეთიდან სამხრეთ-აღმოსავლეთისაკენ დაახლოებით 310 კმ-ზე. შედგება ცალკეული ქედებისა და მასივებისაგან, რომლებიც დაყოფილია გასწვრივი ტექტონიკური დადაბლებებით. წარმოადგენს ჩეხეთის მასივის ამაღლებულ კიდეს. მაქსიმალური სიმაღლე 1602 მ (მთა სნეჟკა). მეტწილად აგებულია გრანიტებით, გნაისებით, პალეოზოური თიხაფიქლებით და ვულკანური ქანებით, ცარცული ქვიშაქვებითა და მერგელებით. მწვერვალები მოსწორებულია, კალთები — ციცაბო. თხემურ ნაწილში განვითარებულია ძველმყინვარული რელიეფი. სუდეტებზე სათავე აქვს მდინარეებს: ელბას, ოდერს, მორავას. ჰავა ზომიერია. ნალექები 700-1400 მმ წელიწადში. კალთების ქვედა ნაწილი შემოსილია მუხნარ-წიფლნარით, ზევით ნაძვნარ-ფიჭვნარია, 1200-1300 მ-ზე მაღლა — ბუჩქნარი, მდელო და ტორფნარი. კრკონოშეს მთებშია კრკონოშეს ეროვნული პარკი. არის კურორტები. ტურიზმისა და სათხილამური სპორტის რაიონია.

## რესურსები ინტერნეტში 
კატეგორია:პოლონეთის ქედები 
კატეგორია:ჩეხეთის ქედები 
კატეგორია:გერმანიის ქედები
ბილ ბრუფორდი

**უილიამ სკოტ „ბილ“ ბრუფორდი** (, დ. 17 მაისი, 1949,  სევენოუკსი, კენტი) — ინგლისელი დრამერი, პერკუსიონისტი, კომპოზიტორი, პროდიუსერი და მუსიკალური ლეიბლების მფლობელი. იგი იყო ჯგუფ Yes-ის პირველი დრამერი (1968-1972). 1970-იან წლებში გამოდიოდა სხვა ცნობილ ჯგუფებში. 1976 წელს იყო ჯგუფ ჯენესისის დრამერი ტურნეს მსვლელობისას. 1997 წლამდე სხვადასხვა დროს იყო King Crimson-ის დრამერი. შემდგომში მან პროგრესული როკის ჯაზისკენ გადაინაცვლა და წლების მანძილზე იყო საკუთარ ჯგუფ Earthworks-ის ლიდერი. 2009 წლიდან მან შეწყვიტა საჯარო გამოსვლები, მაგრამ კვლავ მართავს ორ ლეიბლს, მონაწილეობს ინტერვიუებში და წერს მუსიკის შესახებ. 2009 წლის დასაწყისში გამოიცა მისი ავტობიოგრაფიული წიგნი *Bill Bruford: The Autobiography*.

## რესურსები ინტერნეტში
* ოფიციალური საიტი
* დისკოგრაფია 
* Bruford/Levin Upper Extremities 
* 

## სქოლიო
კატეგორია:დაბადებული 17 მაისი
კატეგორია:დაბადებული 1949
კატეგორია:ინგლისელი ჯაზ-დრამერები
კატეგორია:ინგლისელი როკ-დრამერები
კატეგორია:Yes-ის წევრები
კატეგორია:King Crimson-ის წევრები
კატეგორია:Anderson Bruford Wakeman Howe-ს წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
გურამ სამუშია

**გურამ სამუშია** (დ. 5 სექტემბერი, 1994) — ქართველი ფეხბურთელი, ხობის „კოლხეთის“ შემტევი ნახევარმცველი.

## კარიერა 
### საკლუბო კარიერა 
საკლუბო კარიერის განმავლობაში იცავდა ზუგდიდის „ბაიას“, „ზესტაფონის“, „ზუგდიდის“, „სამტრედიას“, გორის „დილას“, „თელავის“, „გაგრასა“ და ხობის „კოლხეთის“ ღირსებას.

### სანაკრებო კარიერა 
2010–2011 წლებში იცავდა საქართველოს 17 წლამდე ფეხბურთელთა ნაკრების ღირსებას, რომლის შემადგენლობაში 6 შეხვედრაში მიიღო მონაწილეობა და ერთი ბურთი გაიტანა.

2012–2013 წლებში საქართველოს 19 წლამდე ფეხბურთელთა ნაკრების რიგებში ჩატარებულ 10 შეხვედრაში ორჯერ აიღო მეტოქეთა კარი.

## მიღწევები 
### საკლუბო 
;  ზესტაფონი
; ეროვნული ლიგა
* ჩემპიონი: 2011–2012
; საქართველოს თასი
* ფინალისტი: 2011–2012
; საქართველოს სუპერთასი
* თასის მფლობელი: 2012, 2013
;  სამტრედია
; საქართველოს სუპერთასი
* თასის მფლობელი: 2017 

## რესურსები ინტერნეტში 
* Transfermarkt 
* Soccerway

## სქოლიო
კატეგორია:დაბადებული 5 სექტემბერი
კატეგორია:დაბადებული 1994
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ზუგდიდის ფეხბურთელები
კატეგორია:ზესტაფონის ფეხბურთელები
კატეგორია:სამტრედიის ფეხბურთელები
კატეგორია:გორის დილას ფეხბურთელები
The Guardian

***The Guardian*** (**გარდიანი**) — ინგლისური ყოველდღიური გაზეთი. დაარსდა 1821 წელს, მანჩესტერში ***The Manchester Guardian***-ის (***მანჩესტერ გარდიანი***) სახელწოდებით. 1959 წელს გადაერქვა სახელწოდება და *The Guardian* ეწოდა. 1964 წელს გაზეთის რედაქცია ლონდონში გადავიდა. გაზეთის საკვირაო გამოშვებას *The Observer* ეწოდება, რომელიც *Guardian Media Group*-ს 1993 წელს შეუერთდა. გაზეთის ოფიციალური საიტი ყველაზე პოპულარულია ბრიტანული გაზეთების საიტთა შორის და ბევრ ისეთ სტატიასაც შეიცავს, რომელიც თავად *The Guardian*-ის ფურცლებზე ვერ ხვდება.
[მინიატიურა|მარცხნივ|*The Guardian*-ის [ლონდონის ოფისი.]]
*The Guardian* ეკუთვნის *Guardian Media Group*-ს.

## მთავარი რედაქტორები 
*ალან რასბრიჯერი (Rusbridger, 1995 — დღემდე)
* ჯონ ედვარდ ტეილორი (1821—1844)
* ჯერემი გარნეტი (1844—1861) (совместно с Расселлом Скоттом Тэйлором с 1847 по 1848)
* ედუარდ ტეილორი (1861—1872)
* ჩარლზ პრესტვიჩ სკოტი (1872—1929)
* ტედ სკოტი (1929—1932)
* უილიამ პერსივალ კროზე (1932—1944)
* ალფრედ პაუელ უოდსვორთი (1944—1956)
* ელესტერ ჰიზერნიგნტონი (1956—1975)
* პიტერ პრესტონი (1975—1995)

## რესურსები ინტერნეტში 
* ოფიციალური საიტი 
* ჟურნალ *Private Eye*-ს ოფიციალური საიტი
* *Manchester Guardian*-ის დაარსება 

## სქოლიო 
კატეგორია:გაერთიანებული სამეფოს გაზეთები
კატეგორია:ინგლისურენოვანი გაზეთები
ემი-კუსი

**ემი-კუსი** () — ვულკანი ჩადის რესპუბლიკაში, ტიბესტის მთიანეთზე. სიმაღლე 3445 მ. წარმოადგენს ტიბესტისა და მთლიანად საჰარის უმაღლეს წერტილს. ჰოლოცენური ასაკისაა. მისი აქტიურობა გამოვლინდა XX საუკუნის 70-იან წლებში. ემი-კუსი წარმოქმნილ ვულკანურ მასივთან ერთად იკავებს დაახლოებით 4600 კმ²-ს. მის მწვერვალს წარმოქმნის ორი კრატერი: პირველის დიამეტრია 12х15 კმ, მეორე — შედარებით მცირეა და აქვს ზომები 2-3 კმ, ხოლო სიღრმე 350 მ. უმაღლესი წერტილი განლაგებულია სამხრეთი კრატერის კიდეზე. პირველი ასვლა განხორციელდა 1938 წელს.

ტუბუ ენაზე „ემი“ ნიშნავს „მაღალ მთას“, ხოლო „კუსი“ შესაძლოა ეთნონიმია.

## რესურსები ინტერნეტში 
* ემი-კუსი — გეოგრაფიული ენციკლოპედია 

კატეგორია:ჩადის ვულკანები
ფიფა-ს ფერენც პუშკაშის ჯილდო

საუკეთესო ბომბარდირი.]]
**ფიფა-ს ფერენც პუშკაშის ჯილდო** დაარსდა 2009 წლის 20 ოქტომბერს ფიფა-ს მიერ, ფიფა-ს პრეზიდენტის, ზეპ ბლატერის მითითებით. ჯილდო გადაეცემა წლის საუკეთესო და ესთეტიკურად ყველაზე ლამაზი გოლის ავტორ მამაკაცს ან ქალ ფეხბურთელს.
ჯილდო ატარებს რეალ მადრიდის 1950-იანი წლების ბოლოს, 1960-იანი წლების შემადგენლობისა და „უნგრეთის ოქროს გუნდად” წოდებული ნაკრების თავდამსხმელის, ფერენც პუშკაშის სახელს. ბევრის აზრით, პუშკაში ითვლება ევროპის ყველა დროის, ყველაზე ძლიერ თავდამსხმელად. მას ეკუთვნის მსოფლიო რეკორდი: 84 გატანილი გოლი — 85 სანაკრებო მატჩში. პუშკაში არის XX საუკუნის საუკეთესო ბომბარდირი, 512 გატანილი გოლით, 528 მატში.

ფერენც პუშკაშის ჯილდოს პირველი პრეტედენტები 2008 წლის ივლისიდან, 2009 წლის ივლისამდე დროის პერიოდში შეირჩა. დაჯილდოების პირველი ცერემონიალი 2009 წლის 21 დეკემბერს, შვეიცარიაში გაიმართა და 2009 წლის საუკეთესო გოლის ავტორად პორტუგალიელი ფეხბურთელი კრიშტიანუ რონალდუ დასახელდა.

## გამარჯვებულები და ნომინანტები
### 2009
### 2010
### 2011
### 2012
### 2013
კატეგორია:საფეხბურთო ჯილდოები
კატეგორია:ფიფა
კატეგორია:ჯილდოები ანბანის მიხედვით
უკაცო სახლი

**უკაცო სახლი** () — ჰაინრიხ ბიოლის 1954 წლის რომანი. რომანში ასახულია მეორე მსოფლიო ომის შემდგომი დასავლეთი გერმანია, როდესაც წარსულ ჩაბარდა შიმშილის დრო, ქვეყანამ პირველი ნაბიჯები გადადგა ეკონომიკური სასწაულის გზაზე, მაგრამ დარჩნენ ტრავმირებული და დაბნეული ადამიანები. რომანში დიდი ადგილი უჭირავს პერსონაჟთა მოგონებებს.

## სიუჟეტი
რომანის მთავარი გმირები არიან ბავშვები: მარტინ ბახი და ჰაინრიხ ბრილახი. ბავშვები სხვადასხვა სოციალურ გარემოში იზრდებიან. მარტინის დედაა ქვრივი ნელა ბახი, რომლის მეუღლე, პოეტი რაიმუნდი რუსეთში, სოფელ კალინოვკასთან დაიღუპა. ნელასთან ერთად ცხოვრობს რაიმუნდის მეგობარი ალბერტი, რომელიც მარტინზე ზრუნავს. მარტინის მამის სიკვდილში ვერნერ გეზელერია დამნაშავე, ათიოდე წლის შემდეგ კი იგივე გეზელერი კულტურისა და ლიტერატურის სფეროში მოღვაწეობს და რაიმუნდის შესახებ მოხსენების წაკითხვას აპირებს.

## ლიტერატურა
**თენგიზ პატარაია*, „ჰაინრიხ ბიოლი და უკაცო სახლი“, გამომცემლობა „ინტელექტი“, თბილისი ISBN 978-9941-410-09-3 — 2009 წ. 

კატეგორია:გერმანული რომანები
კატეგორია:1954 წლის რომანები
ბრაზილიის საფეხბურთო თასი 2010

**ბრაზილიის საფეხბურთო თასი 2010** —  ბრაზილიის საფეხბურთო თასის 22-ე გათამაშება, რომელიც გაიმართა 2010 წლის 10 თებერვალიდან 4 აგვისტომდე. მონაწილეობდა 64 გუნდი. გამარჯვებული გახდა საფეხბურთო კლუბი „სანტოსი”.

### ბოლო ეტაპი 
კატეგორია:ბრაზილიის საფეხბურთო თასი
რიკ უეიკმენის დისკოგრაფია

**რიკ უეიკმენი** — ინგლისელი კლავიშისტი, კომპოზიტორი და სიმღერების ავტორი. ყველაზე კარგად ცნობილი, როგორც ჯგუფ Yes-ის კლავიშისტი. მისი სოლო ალბომები გაყიდული იქნა 50 მილიონზე მეტი ასლის ოდენობით. აქ წარმოდგენილია მისი ვრცელი დისკოგრაფია.

## Yes
### სტუდიური ალბომები
### საკონცერტო ალბომები
*1973 *Yessongs*
*1980 *Yesshows*
*1996 *Keys to Ascension*
*1997 *Keys to Ascension 2*
*2007 *Live at Montreux 2003*

### კომპილაციური ალბომები
*1975 *Yesterdays* (პირველი სიმღერა)
*1981 *Classic Yes*
*1991 *Yesyears*
*1992 *Yesstory*
*1993 *Highlights: The Very Best of Yes*
*2001 *Keystudio*
*2002 *In a Word: Yes (1969–)*
*2003 *The Ultimate Yes: 35th Anniversary Collection*
*2005 *The Word Is Live*
*2006 *Essentially Yes*

## სოლო ალბომები/ადამ უეიკმენთან ერთად
### 1970-იანები
### 1980-იანები
### 1990-იანები
### 2000-იანები
### 2010-იანები
### კრებულები
*1993 *Classic Tracks*
*1994 ''Rick Wakeman's Greatest Hits*
*1997 *Voyage* (ქვესათაურით *The Very Best of Rick Wakeman*; ციფრული რემასტერი, 2 CD)
*2000 *Recollections: The Very Best of Rick Wakeman 1973-1979*

## Strawbs
### სტუდიური ალბომები
*1970 *Dragonfly*
*1971 *From the Witchwood*

### საკონცერტო ალბომი
*1970 *Just a Collection of Antiques and Curios*

## Anderson Bruford Wakeman Howe
### სტუდიური ალბომი
*1989 *Anderson Bruford Wakeman Howe*

### საკონცერტო ალბომი
*1993 *An Evening of Yes Music Plus*

## Anderson/Wakeman
*2010 *The Living Tree*

## სხვა თანამშრომლობა
*1984 *Beyond the Planets* (ჯეფ უეინი და კევინ პიკი)
*1987 *Creepshow 2* (საუნდტრეკი) (ლეს რიდი)
*1988 *A Suite of Gods* (რამონ რემედიოსი)
*1988 *Zodiaque* (ტონი ფერნანდესი)
*1989 *Black Knights at the Court of Ferdinand IV* (მარიო ფაშანო)
*1999 *Stella Bianca alla corte de Re Ferdinando* (მარიო ფაშანო)
*2002 *Hummingbird* (დეივ კაზინსი)
*2009 *From Brush and Stone* (გორდონ გილტრეპი)

## მიწვეული მუსიკოსის სახით
*1973 *Sabbath Bloody Sabbath* - Black Sabbath (კლავიშებიანები სიმღერაში "Sabbra Cadabra")
*1995 *Ozzmosis* - ოზი ოსბორნი 
*2012 *The Prog Collective*
*2012 *Songs of the Century: An All-Star Tribute to Supertramp*
*2013 *In Extremis* - Days Between Stations
*2013 *The Theory of Everything'' - Ayreon

## სქოლიო
კატეგორია:Yes
კატეგორია:ბრიტანელი მუსიკოსების დისკოგრაფიები
კატეგორია:როკ-მუსიკის დისკოგრაფიები
გიორგი ცაავა

**გიორგი ცაავა** (დ. 2 მარტი, 1992) — ქართველი ფეხბურთელი, საფეხბურთო კლუბ „ზუგდიდის“ თავდამსხმელი.

## ტიტულები 
* პირველი ლიგა ჩემპიონი: 2010/2011
* საქართველოს თასი გამარჯვებული: 2010/2011

## რესურსები ინტერნეტში 
* პროფილი Soccerway-ზე 
* პროფილი ზუგდიდის ოფიციალურ საიტზე 

კატეგორია:დაბადებული 1992
კატეგორია:ქართველი ფეხბურთელები
კატეგორია:გაგრას ფეხბურთელები
კატეგორია:ხობის კოლხეთის ფეხბურთელები
კატეგორია:ზუგდიდის ფეხბურთელები
კატეგორია:დაბადებული 2 მარტი
ლიგა პაულისტა 2010

**ლიგა პაულისტა 2010** — სან-პაულუს შტატის უმაღლესი საფეხბურთო ლიგის, ლიგა პაულისტას 109-ე სეზონი. ლიგის გამარჯვებული გახდა საფეხბურთო კლუბი „სანტოსი”, რომელიც ფინალურ სერიაში სანტუ-ანდრეს დაუპირისპირდა. შეხვედრები სტადიონ პაკაემბუზე გაიმართა. ორი მატჩის საერთოდ ანგარიში 5-5 (2-3, 3-2) იყო, თუმცა ტურნირის პირველ ეტაპზე ნაჩვენები უკეთესი შედეგის გამო, გამარჯვებულად „სანტოსი” დასახელდა.

## პლეი-ოფი 
* ტურნირის პირველ ეტაპზე ნაჩვენები უკეთესი შედეგის გამო, გამარჯვებულად „სანტოსი” დასახელდა.

## სტატისტიკა 
### საუკეთესო ბომბარდირები 
წყარო: UOL Esporte

### ჰეტ-ტრიკები
*1 ფერნანდინიომ 4 გოლი გაიტანა.

## ჯილდოები
### წლის გუნდი 
### სეზონის საუკეთესო ფეხბურთელი
სეზონის საუკეთესო ფეხბურთელი ნეიმარი გახდა.

### სეზონის საუკეთესო მწვრთნელი
სეზონის საუკეთესო მწვრთნელი დორივალ ჟუნიორი გახდა.

### სეზონის საუკეთესო ბომბარდირი
სეზონის საუკეთესო ბომბარდირი, 16 გატანილი გოლით რიკარდო ბუენო გახდა.

### სეზონის საუკეთესო ახალგაზრდა ფეხბურთელი
სეზონის საუკეთესო ახალგაზრდა ფეხბურთელი გახდა ბრუნო სეზარი.

### სეზონის საუკეთესო მეკარე
სეზონის საუკეთესო მეკარე გახდა ფელიპე, რომელმაც 12 მატჩში 14 გოლი გაუშვა.
## სქოლიო 
კატეგორია:ლიგა პაულისტა
ელენე ჩიჯავაძე

**ელენე ჩიჯავაძე** (დ. 24 ნოემბერი, 1883 — გ. 20 მარტი, 1969) — პირველი ქართველი მიკრობიოლოგი ქალი.

ელენე დავითის ასული ჩიჯავაძე დაიბადა 1883 წელს სოფელ განჯალაში (ამჟამინდელი ლაგოდეხის მუნიციპალიტეტი). 1913 წელს დაამთავრა პეტერბურგის ქალთა სამედიცინო ინსტიტუტი. აკადემიკოს დ. ზაბალტონის მოწაფე.

ქუთაისში დააარსა ბაქტერიოლოგიური ლაბორატორია, ხოლო თბილისში დააარსა ჰიდრო-ბაქტერიოლოგიური ლაბორატორია, რომელსაც ხელმძღვანელობდა 1925-1931 წლებში. თბილისის უნივერსიტეტის სამედიცინო ფაკულტეტის, შემდგომში თბილისის სახელმწიფო სამედიცინო ინსტიტუტის მიკრობიოლოგიის კათედრის ასისტენტი.

## რესურსები ინტერნეტში
*ელენე ჩიჯავაძე — საქართველოს ექიმები, nplg.gov.ge
*WOMEN’S HISTORY MONTH 

კატეგორია:ქართველი ბიოლოგები
კატეგორია:ლაგოდეხის მუნიციპალიტეტში დაბადებულები
ელენე
სამიუელ შამპლენი

**სამიუელ შამპლენი** (; დ. 3 ივლისი, 1567 — გ. 25 დეკემბერი, 1635) — ფრანგი კარტოგრაფი, კანადისა და აშშ-ის ჩრდილო-აღმოსავლეთის მკვლევარი. 1603 წელს იმოგზაურა წმინდა ლავრენტის მდინარეზე და საგენეიზე. 1604-1606 წლებში კვლევას ხელმძღვანელობდა ჩრდილოეთ ამერიკის ატლანტიკური სანაპიროს გასწვრივ. გამოიკვლია ახალი შოტლანდიისა და კეიპ-კოდის ნახევარკუნძულები, ფანდისა და მასაჩუსეტსის ყურეები. აღმოაჩინა კუნძული ნანტაკეტი. 1608 წელს მიაღწია წმინდა ლავრენტის მდინარის შესართავს და დააარსა ქალაქი კვებეკი. 1609 წელს გამოიკვლია მდინარე რიშელიე — წმინდა ლავრენტის მდინარის მარჯვენა შენაკადი, აღმოაჩინა ტბა, რომელსაც მოგვიანებით მისი სახელი ეწოდა, ადირონდაკისა და გრინ-მაუნტინზის მთები. 1609-1615 წლებში იმოგზაურა წყნარი ოკეანისკენ მიმავალი საწყლოსნო გზების აღმოსაჩენად. 1633 წელს გახდა ახალი საფრანგეთის გუბერნატორი. თავისი მოგზაურობა აღწერა თხზულებებში.

## რესურსები ინტერნეტში 
კატეგორია:ფრანგი მოგზაურები
კატეგორია:ფრანგი კარტოგრაფები
კატეგორია:დაბადებული  3 ივლისი
კატეგორია:დაბადებული 1567
კატეგორია:გარდაცვლილი 25 დეკემბერი
კატეგორია:გარდაცვლილი 1635
კატეგორია:ქალაქების დამაარსებლები
ურუგვაის შეიარაღებული ძალები

**ურუგვაის შეიარაღებული ძალები** (ესპ: *Fuerzas armadas del Uruguay* ან *FF.AA. del Uruguay*) —  ურუგვაის აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს ურუგვაის სუვერენიტეტი, დაიცვას მისი სახმელეთო ტერიტორიები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა.
მის შემადგენლობაშია არმია (*Ejército Nacional*), სამხედრო-საჰაერო ძალები (*Fuerza Aérea Uruguaya*), სამხედრო-საზღვაო ძალები (*Armada Nacional*).

ქვეყნის არმიის შემადგენლობაში 16 800, სამხედრო-საზღვაო ძალების შემადგენლობაში 6000, ხოლო სამხედრო-საზღვაო ძალების შემადგენლობაში 3 000 ჯარისკაცი ირიცხება. 2003 წლის თებერვლიდან, ურუგვაის 2 500-ზე მეტი სამხედრო მოსამსახურე მონაწილეობს გაეროს  12 სამშვიდობო მისიაში. ჯარისკაცთა დიდი ჯგუფი იმყოფება კონგოს დემოკრატიული რესპუბლიკასა და ჰაიტიში. ასევე 85-კაციანი კონტინგენტი სინის ნახევარკუნძულზეა.

## აღჭურვილობა 
#### სატრანსპორტო საშუალებები 
## არტილერია 
## ტანკსაწინააღმდეგო 
## ჰაერსაწინააღმდეგო 
## სქოლიო
უინიპეგოსისი

**უინიპეგოსისი** () — ტბა სამხრეთ კანადაში, უინიპეგის ტბიდან დასავლეთით. ფართობი 5370 კმ². მყინვარისპირა ტბა აგასისის რელიქტია. წაგრძელებული ფორმისაა. მაქსიმალური სიღრმე 18 მ. ზედაპირი მდებარეობს ზღვის დონიდან 254 მ სიმაღლეზე. მდინარეების ხარჯზე უერთდება უინიპეგისა და მანიტობის ტბებს. მიეკუთვნება უინიპეგის ტბისა და მდინარე ნელსონის აუზსს და ჰუდსონის ყურეს. განვითარებულია თევზჭერა, იჭერენ სიგის, წერს და სხვა.

## იხილეთ აგრეთვე 
* მსოფლიოს უდიდესი ტბების სია 

## რესურსები ინტერნეტში 
კატეგორია:კანადის ტბები
კატეგორია:ტბები ანბანის მიხედვით
მარგუარეისი

**მარგუარეისი** ( ) — მთა საფრანგეთისა და იტალიის საზღვარზე. ადმინისტრაციული თვალსაზრისით მოქცეულია ზღვისპირა ალპების დეპარტამენტსა და კუნეოს პროვინციაში. სიმაღლე 2651 მ. ლიგურიის ალპების უმაღლესი წერტილი.

## რესურსები ინტერნეტში 
* მარგუარეისი — ინფორმაცია 
* მარგუარეისი — ინფორმაცია 

კატეგორია:საფრანგეთის მთები 
კატეგორია:იტალიის მთები
ლუი აგასისი

**ჟან ლუი რუდოლფ აგასისი (აგასი)** (; დ. 28 მაისი, 1807, მოტიერსი — გ. 14 დეკემბერი, 1873, კემბრიჯი) — შვეიცარიელი ბუნებისმეტყველი და პედაგოგი. გლაციოლოგიის ერთ-ერთი ფუძემდებელი. ჟორჟ კიუვიეს მოწაფე და მიმდევარი. 1832 წლიდან ნევშატელის პროფესორი. 1846 წლიდან ცხოვრობდა აშშ-ში, იყო ბოსტონის, ჩარლსტონისა და ჰარვარდის უნივერსიტეტების პროფესორი. შეისწავლა მყინვარული ნალექები, დაასაბუთა იმ დროისათვის ახალი და ძირითადად სწორი იდეა მყინვარული ეპოქების არსებობის შესახებ. გამოქვეყნებული აქვს კაპიტალური ნაშრომი ნამარხ თევზებზე, აგრეთვე გამოკვლევები ევროპასა და ბრაზილიაში გავრცელებულ თანამედროვე თევზებზე. იყო კატასტროფების თეორიისა და სახეობათა უცვლელობის იდეების უკიდურესი დამცველი და დარვინიზმის მოწინააღმდეგე. აგასისის ეს შეხედულებები გააკრიტიკეს ფრიდრიხ ენგელსმა, ჩარლზ დარვინმა და ერნსტ ჰეკელმა.

## ხსოვნა
მის პატივსაცემად, მთვარის ერთ-ერთ კონცხს დაარქვეს აგასისი.

## თხზულებები 
* Recherches sur les poissons fossiles, v. 1-5; Neuchâtel, 1833-43;
* Études sur les glaciers, Neuchâtel, 1840;
* Système glaciaire, в кн.: Nouvelles ¾ études et expériences sur les glaciers actuels, P., 1847.

## ლიტერატურა
## რესურსები ინტერნეტში 
## სქოლიო
კატეგორია:შვეიცარიელი გეოლოგები
კატეგორია:შვეიცარიელი ზოოლოგები
ბარბარა მაკ-კლინტოკი

**ბარბარა მაკ-კლინტოკი ** ( დ. 16 ივნისი, 1902 — გ. 2 სექტემბერი, 1992) — ამერიკელი მეცნიერი, ციტოგენეტიკოსი. დოქტორის ხარისხი ბოტანიკაში მიიღო კორნელის უნივერსიტეტში. 1944 წელს გახდა მეცნიერებათა ეროვნული აკადემიის წევრი. 1983 წელს მიიღო ნობელის პრემია.

## რესურსები ინტერნეტში 
* Cold Spring Harbor Laboratory Archives, Barbara McClintock:A Brief Biographical Sketch
* Enhancer and Gene Trap Transposon Mutagenesis in Arabidopsis, comprehensive article on the use of *Ac/Ds* and other transposons for plant mutagenesis

## სქოლიო
კატეგორია:დაბადებული 1902
კატეგორია:გარდაცვლილი 1992
კატეგორია:ამერიკელი ბიოლოგები
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
კატეგორია:ნობელის პრემიის ქალი ლაურეატები
აგასისი

**აგასისი**, **აგასი** () — მტკნარწყლიანი მყინვარისპირა ტბა. არსებობდა დაახლოებით 10-12 ათასი წლის წინათ ჩრდილოეთ ამერიკაში, უკანდახევის პროცესში მყოფი მყინვარული ფარის კიდეზე. სიგრძე 1100 კმ, სიგანე 400 კმ, უდიდესი სიღრმე 200 მ-ზე მეტი. მაქსიმალური ტრანსგრესიის პერიოდში ტბის ფართობი სავარაუდოდ 440,000 კმ² აღწევდა. მდინარეების უორენისა და მინესოტის ხეობებით ჩაედინებოდა მდინარე მისისიპიში. ტბის გაჩენიდან დაახლოებით 1000 წლის შემდეგ აგასისიდან გამომდინარე მდინარე ნელსონმა ჰუდსონის ყურისაკენ გაიკვალა გზა და ტბა თანდათან დაიცალა. აგასისის ადგილზე დარჩა რამდენიმე ტბა, მათ შორის უინიპეგოსისი, უინიპეგი, მანიტობა, ტყის ტბა და სხვა და აგრეთვე ვრცელი ვაკეები. ამ თანამედროვე ტბათა მოხაზულობა და მოცულობა დღესაც იცვლება დიფერენციული იზოსტატიკური ნახტომის შედეგად. აგასისის ტბის არსებობის სხვა გეოლოგიური და გეომორფოლოგიური დამამტკიცებელი ფაქტების ხილვა დღესაც არის შესაძლებელი. სახელი დაერქვა შცვეიცარიელი ბუნებისმეტყველის ჟან ლუი რუდოლფ აგასისის პატივსაცემად.

## ლიტერატურა
## რესურსები ინტერნეტში 
კატეგორია:დამშრალი ტბები
ლინდაუ

**ლინდაუ** () — ქალაქი გერმანიაში, რაიონული ცენტრი, მდებარეობს ბავარიის მიწაზე.

ექვემდებარება შვაბიის ადმინისტრაციულ ოლქს. შედის ლინდაუს რაიონის შემადგენლობაში. მოსახლეობა შეადგენს 24 454 ადამიანს (2012 წლის 31 დეკემბრის აღწერის მონაცემებით). იკავებს 33,18 კმ² ფართობს. ოფიციალური კოდი — *09 7 76 116*.

## რესურსები ინტერნეტში 
* ოფიციალური საიტი 

კატეგორია:ბავარიის ქალაქები
კონსტანცი

**კონსტანცი** ( , ადგ.  *კონშტანცი*, ) — ქალაქი გერმანიაში, ბოდენის ტბაზე, შვეიცარიის საზღვართან.

## რესურსები ინტერნეტში 
* ქალაქის ოფიციალური საიტი 
* კონსტანცის უნივერსიტეტი 
* ქალაქის ფოტოპორტრეტი  

## სქოლიო
კატეგორია:ბადენ-ვიურტემბერგის ქალაქები
ნაფოტი (ფილმი)

**ნაფოტი** () — 1993 წლის ამერიკული ეროტიკული თრილერი. რეჟისორი ფილიპ ნოისი. ფილმი გადაღებულია აირა ლევინის რომანის მიხედვით. მთავარ როლებში მონაწილეობენ შერონ სტოუნი და უილიამ ბოლდუინი.

## სიუჟეტი
ნაომი სინგერი ბრუნდება თავის ბინაში, სლივერ-ჰაიტში და გადის აივანზე. ამ დროს ვინმე ქურთუკში მყოფი მამაკაცი, კაპიუშონიანი აღებს მის ბინას, ნელა მიიმართება აივნისკენ, გადაეხვევა ნაომის, რომელიც მას უყურებს და იღიმის, უცნობი მამაკაცი ქალს ხელს კრავს და აივნიდან გადააგდებს.

ახალგაზრდა ქალი კარლი ნორისი, რომელიც გამომცემლობაში რედაქტორად მუშაობს, ჩქარობს შეხვდეს უძრავი ქონების აგენტს, რომელიც მას სთავაზობს შეისყიდოს განთავისუფლებული ბინა პრესტიჟულ ნიუ-იორკის აპარტამენტში სლივერ-ჰაიტში. ბინის დათვალიერების შემდეგ, კარლი ბრუნდება რედაქციაში. მასთან მივა მისი დამხმარე და მეგობარი ქალი რედაქტორი ჯუდი, რომელიც ცდილობს დაარწმუნოს კარლი წავიდეს სადმე გასართობად. კარლი სულ ახლახან დაშორდა ქმარს 7-წლიანი ურთიერთობის შემდეგ. მის კაბინეტში რეკავს უძრავი ქონების აგენტი და ატყობინებს მას, რომ 1 კვირაში მას შეეძლება ახალ ბინაში გადასახლება. კარლი თავისი ნივთებით გადადის ახალ სახლში, სადაც მის წინ კარებს აღებს და ნივთების წაღებაში ეხმარება ზიკ ჰოკინსი, რომელიც აგრეთვე იმავე სახლში ცხოვრობს.

საღამოს, იმავე დღეს, რესტორანში შეხვდება მთავარ რედაქტორს, რომელიც ცდილობს კარლი შეახვედროს მწერალ ჯეკ ლენდსფორდს. აღმოჩნდება, რომ ჯეკიც სლივერ-ჰაიტში ცხოვრობს. ეზოს იქით მდებარე მაღაზიაში კარლი გაიცნობს ბერიკაცს გას ჰეილს, რომელიც მეზობლად ცხოვრობს. ისინი საუბრობენ და ბერიკაცი კარლის ეტყვის, რომ იგი ძალიან ჰგავს ნაომის, ქალს, რომელიც მისსავე ბინაში ცხოვრობდა და რომელიც აივნიდან გადმოხტა.

ასე გაიგებს კარლი, რომ რამდენიმე ქალი, რომელიც იმ ბინაში ცხოვრობდა იქნა მოკლული და პოლიციას ეჭვი აქვს, რომ სახლში სერიული მკვლელი ცხოვრობს. კარლისა და ზიკს შორის ნამდვილი რომანი გაჩაღდება, თუმცა კარლიმ არ იცის, რომ ზიკი მას ჩუმად უთვალთვალებს.

## როლებში
*შერონ სტოუნი — კარლი ნორისი 
*უილიამ ბოლდუინი — ზიკ ჰოკინსი 
*ტომ ბერენჯერი — ჯეკ ლენდსფორდი 
*პოლი უოლკერი — ვიდა უორენი  
*კოლინ კემპი — ჯუდი მარქსი 
*ამანდა ფორმანი — სამანთა მური 
*მარტინ ლანდაუ — ალექს პარსონსი
*ნიკოლას პრაიორი — პიტერ ფერელი 
*სი სი ეიჩ პაუნდერი — ვიქტორია ჰენდრიქსი
*ნინა ფოში — ეველინ მაკევოი
*კინ კერტისი — გას ჰეილი 
*ენ ბეტანკური — ჯეკი კინსელა 
*ტონი პეკი — მარტინ კინსელა 
*ელისონ მაკი — ნაომი სინგერი

## რესურსები ინტერნეტში 
* 
* 

კატეგორია:ინგლისურენოვანი ფილმები
კატეგორია:1993 წლის ფილმები
კატეგორია:ამერიკული ფილმები
იმპერიის არმია

მინი|მარჯვნივ
**იმპერიის არმია** () — საღვთო რომის იმპერიის შეიარაღებული ძალები. სხვა ფეოდალური არმიების მსგავსად, იყო ირეგულარული და იკრიბებოდა მხოლოდ ომებისა და ლაშქრობების დროს. ოცდაათწლიანი ომის წლებში იმპერიის არმიის მთავარსარდალი იყვნენ ვალენშტაინი (1625—1630) და ტილი. მთავარსარდლებს იმპერატორის რჩევით ნიშნავდა კურფიურსტების კოლეგია.

## რესურსები ინტერნეტში 
კატეგორია:საღვთო რომის იმპერია
კატეგორია:გერმანიის შეიარაღებული ძალები